
Относно:  Одобряване на задание  по чл.125 от ЗУТ и допускане отклонения от правилата и нормативите при изработването на проект за частично изменение на ПУП-план за застрояване за УПИ ХIV-501.747 –за жилищно строителство в кв.86 по ПУП на гр. Мадан, ПИ 46045.501.1206 по КК на гр. Мадан, община Мадан. Възложител: „ФУРИ КОМЕРС“ЕООД град Мадан.
	

УВАЖАЕМИ  ДАМИ И ГОСПОДА ОБЩИНСКИ СЪВЕТНИЦИ,

Със заявление с вх.№9600-1154/22.04.2024г. е внесено задание по чл.125 от ЗУТ придружено от скица-предложение за изменение на ПУП-план за застрояване за УПИ ХIV-501.747 –за жилищно строителство в кв.86 по ПУП на гр. Мадан, ПИ 46045.501.1206 по КК на гр. Мадан.
ПИ 46045.501.1206 е образуван от част от ПИ 46045.501.747, за който по предходен план е бил отреден УПИ ХI –за жилищно строителство. По силата на представеното Постановление за възлагане с рег.№220/13.04.2018г., Акт 146, том I, УПИ ХI –за жилищно строителство в кв.86 по плана на гр. Мадан ведно с построената в имота пететажна масивна жилищна сграда са собственост на „ФУРИ КОМЕРС“ЕООД град Мадан.
С внесената разработка се предлага да се изработи проект за частично изменение на плана за застрояване на УПИ ХIV-501.747 –за жилищно строителство в кв.86, с цел осигуряване на оптимални условия за изграждане на жилищна сграда и осигуряване на необходимия брой паркоместа в имота. Да се запази свързаното застрояване със съществуващата сграда в съседния поземлен имот, както и етажността (5 етажа) и височината на сградата(15 м.). Предлага се да се промени отстоянието на ограничителната линия на застрояване към съседната сграда, през улицата, находяща се в УПИ I-за КЖС, кв.88, предвид това, че тя е с височина до 12 м./4 етажа/ и е от по-благоприятното изложение. Също така първия етаж на новопредвидената сграда ще е за нежилищни нужди – гаражи и мазета, което позволява допълнително намаляване на отстоянието, съгласно чл. 32, ал.3  от ЗУТ. Предлага се да се увеличи коефициента на интензивност от 2 на 2.3, поради сложния терен, който налага изграждане на подпорна стена към улицата на югозапад и площта на мазетата ще бъде включена в РЗП на сградата при изчисляване на Кинт, на основание параграф 9 от ПЗР на Наредба №7 от 22.12.2003г. за ПНУОВТЗ.
По смисълът на параграф 9 от Наредба №7 за ПНУОВТЗ отклонения от правилата и нормативите, определени с тази наредба за отделни урегулирани поземлени имоти и за строежи в тях, се допускат по изключение в случаите за съобразяване със заварени специфични дадености само с решение на общинския съвет, прието с мнозинство не по-малко от две трети от общия брой на съветниците, по предложение на кмета на общината.




Предвид гореизложеното, на основание чл.20, чл.21, ал.1, т.11 и ал.2 от ЗМСМА и §9 от ПЗР на Наредба №7 от 22.12.2003г. за ПНУОВТЗ,  предлагам Общински съвет –Мадан да обсъди и приеме следното решение:

Р Е Ш Е Н И Е:

1. Във връзка с чл.125, ал.1 и ал.3 от ЗУТ, Общински съвет одобрява задание за изменение на ПУП-план за застрояване за УПИ ХIV-501.747 –за жилищно строителство в кв.86 по ПУП на гр. Мадан, ПИ 46045.501.1206 по КК на гр. Мадан, община Мадан.
2. Допуска  отклонения от правилата и нормативите при изработването на проект за частично изменение на ПУП-план за застрояване за УПИ ХIV-501.747 –за жилищно строителство в кв.86 по ПУП на гр. Мадан, ПИ 46045.501.1206 по КК на гр.Мадан, като коефициента на интензивност се увеличи от 2 на 2.3, на основание §9 от ПЗР на Наредба №7 от 22.12.2003г. за ПНУОВТЗ

